डॉ॰ [[आर.सी. मजूमदार]] ने लिखा है कि 19वीं शताब्दी मे [[यूरोप]] में जो स्वाधीनता संग्राम लड़े गए, उन्होंने भी भारतीय राष्ट्रीय आन्दोलन को काफी प्रभावित किया। [[फ्रांस]] की 1830 ई0 एवं 1848 ई0 की क्रान्ति ने भारतीयों में बलिदान की भावना जागृत की। [[इटली]] तथा [[यूनान]] की स्वाधीनता ने उनके उत्साह में असाधारण वृद्धि की। [[आयरलैण्ड]] भी अंग्रेजों की पराधीनता से मुक्त होने का प्रयास कर रहा था, इससे भी भारतीय जनता काफी प्रभावित हुई। इटली, जर्मनी, रुमानिया और सर्विया के राजनीतिक आन्दोलन, इंग्लैण्ड मे सुधार कानूनों का पारित होना एवं [[अमेरिकी स्वतंत्रता की घोषणा|अमेरिका का स्वतन्त्रता संग्राम]] आदि ने भी भारतीयों को उत्साहित किया तथा उनमें साहस पैदा किया। परिणामस्वरूप वे स्वाधीनता प्राप्त करने के संघर्ष में जुट गए। सारांश यह है कि विदेशी आन्दोलनों ने भारतीयों मे देश भक्ति और देश प्रेम की भावना को विकसित करने मे महत्त्वपूर्ण योगदान दिया।

कृषि व्यवस्था मे परिवर्तन
विदेशी आन्दोलन का प्रभाव
इन्हें भी देखें
शिक्षा का प्रसार